
Opšta pravila i uslovi korišćenja aplikacije mts Meerkiddo 


Ovim Opštim pravilima i uslovima korišćenja aplikacije mts Meerkiddo (u daljem tekstu: Opšti 
pravila) Preduzeće za telekomunikacije ,Telekom Srbija“ akcionarsko društvo Beograd (u 
daljem tekstu: Telekom Srbija) utvrđuje uslove pristupa i korišćenja aplikacije mts Meerkiddo 
(u daljem tekstu: Aplikacija). 


Korisnici Aplikacije su postpaid korisnici usluga mobilne telefonije Telekoma Srbija. 
APLIKACIJA 


Aplikacija omogućava roditelju, tj. Korisniku da veoma jednostavno poveže dva mobilna 
uređaja (telefona, tableta), svoj i dečji, preko jednog naloga, i putem različitih funkcionalnosti 
u okviru Aplikacije, prati, nadgleda i upravlja aktivnostima na dečjem uređaju/telefonu, ali i 
komunicira sa detetom. Korisnik (roditelj) putem Aplikacije može da vidi lokaciju deteta, zabrani 
ili dozvoli korišćenje određenih aplikacija na dečijem mobilnom uređaju, zabrani ili dozvoli 
posetu određenim web stranicama i unese ključne reči. Aplikacija će obavestiti Korisnika 
(roditelja) ako se na detetovom uređaju u bilo kojoj pisanoj komunikaciji pojavi neka od ključnih 
reči koje je on definisao, s tim da Korisnika (roditelj) na svom uređaju nema uvid u sadržaj 
konverzacije 


Osim navedenog, Korisnik (roditelj) može da kreira podsetnike za školu, domaće zadatke i 
druge aktivnosti preko svog mobilnog uređaja. Takođe, roditelj može da kreira i nagradne 
aktivnosti za čije izvršavanje će nagraditi dete shodno njihovom međusobnom dogovoru. 
Maksimalni broj mobilnih uređaja koji se mogu povezati putem Aplikacije je 10, ali postoji 
ograničenje na 5-oro dece i 2 uređaja po svakom detetu. 


Sadržaj Aplikacije je tako kreiran da je prikladan za sve uzraste. Aplikacija ne sadrži zvukove, 
fotografije ili vizuale koji bi mogli da uplaše dete. Aplikacija ne sadrži vulgaran jezik i način 
izražavanja. 


Aplikacija se može koristiti na mobilnim uređajima sa operativnim sistemom Android. 
PREUZIMANJE APLIKACIJE | REGISTRACIJA 


Korisnici preuzimaju Aplikaciju na svom mobilnom uređaju i na uređaju deteta, registruju se 
ZA KORIŠĆENJE Aplikacije na sledeći način: 
e Korisnik unosi svoj broj telefona i inicira slanje jednokratnog koda za registraciju koji 
dobija putem SMS-a. 
e kod koji je Telekom Srbija isporučio Korisniku putem SMS-a Korisnik unosi u Aplikaciju; 
e Nakon verifikacije, Korisnik (roditelj) unosi svoje: 
- Imei prezime; 
- E-mail; 
-  Šifru prema izboru. 

Na dečijem mobilnom uređaju Aplikacija se, po instalaciji, aktivira tako što Korisnik na dečijem 
uređaju unosi svoju e-mail adresu i izabranu šifru. Za registraciju deteta, u Aplikaciju je 
potrebno uneti bilo koju reč koja služi roditelju da lakše identifikuje dete u okviru Aplikacije. 


S obzirom da u skladu sa važećim propisima Republike Srbije maloletno lice koje je navršilo 
15 godina može samostalno da daje pristanak za obradu podataka o ličnosti u korišćenju 
usluga informacionog društva korisnik Aplikacije je isključivo odgovoran za postupanje s tim u 
vezi. 


USLOVI KORIŠĆENJA APLIKACIJE 


Korisniku se garantuje samo pravo korišćenja Aplikacije, koje podrazumeva korišćenje 
ograničene, neisključive, neprenosive licence za preuzimanje i instaliranje Aplikacije, kao i 
pristup Aplikaciji, i to samo i isključivo za ličnu, nekomercijalnu upotrebu u skladu sa Opštim 
pravilima. 


Bilo koja druga prava, izuzev prava korišćenja Aplikacije koja su eksplicitno data Korisniku u 
skladu sa Opštim pravilima, pripadaju Telekomu Srbija. 


Korisnik nema pravo da ustupi, založi, proda, sublicencira ili na drugi način prenese prava 
korišćenja Aplikacije definisana Opštim pravilima bilo kom trećem licu. 


Korisnik nema pravo da preduzme bilo kakvu aktivnost koja mu nije omogućena Opštim 
pravilima, kao što je, ali ne ograničavajući se na: 
e kopiranje, reprodukovanje, izmenu Aplikacije, ili na bilo koji drugi način kreiran 
derivativni rad Aplikacije ili reversni inženjering, raščlanjivanje, dekompilaciju i slično; 
e izmenu i/ili uklanjanje bilo koje identifikacije, autorskog prava, žiga ili vlasničkih oznaka 
Telekoma Srbija i/ili Aplikacije; 
e izvoz i/ili re-izvoz Aplikacije, direktno ili indirektno, koji je u suprotnosti sa bilo kojim 
pozitivno pravnim propisom. 


Korisnik je isključivo odgovoran za korišćenje Aplikacije, ili za bilo koju upotrebu Aplikacije 
preko sopstvenog naloga. 


Pri korišćenju Aplikacije, izričito je zabranjeno sledeće: 

e bilo koja aktivnost kojom se ugrožavaju ili krše lična prava trećih lica, prava u vezi sa 
intelektualnom svojinom, prava u vezi sa zaštitom podataka o ličnosti; 

e prenos malicioznog ili neovlašćenog softvera; 

e imitacija ili lažno predstavljanje Korisnika na bilo koji način; 

e bilo koja aktivnost koja može ometati ili prekinuti rad Aplikacije; 

e činjenje bilo koje slične radnje kao gore pomenute koja je zabranjena u skladu sa 
važećim propisima. 


Telekom Srbija će Korisniku automatski obezbediti sve nove verzije, poboljšanja i unapređenja 
Aplikacije. Telekom Srbija u skladu sa svojom poslovnom politikom zadržava pravo da promeni 
i/ili trajno ili privremeno ukine korišćenje Aplikacije (ili bilo kog njenog dela), uz prethodno 
obaveštavanje Korisnika. 

Ukoliko Korisnik želi trajno da ukloni Aplikaciju, neophodno je da izvrši brisanje/deinstalaciju 
iste sa svog mobilnog uređaja i ostalih uređaja na koje ju je instalirao. 


CENE I PLAĆANJE 


Korišćenje Aplikacije se Korisniku naplaćuje po ceni utvrđenoj važećim Cenovnikom Telekoma 
Srbija, a koja je objavljena na Internet stranici Telekoma Srbija 


https://mts.rs/Privatni/Aplikacije/mts-Meerkiddo. 


U mesecu aktivacije, odnosno prestanka korišćenja Aplikacije Korisnik plaća punu mesečnu 
naknadu za korišćenje Aplikacije, bez obzira na datum aktivacije, odnosno datum prestanka 
korišćenja Aplikacije. 


Naplata naknade za korišćenje Aplikacije se vrši putem redovnog mesečnog računa za 
telekomunikacione usluge koji Telekom Srbija ispostavlja Korisniku. 


KORIŠĆENJE I ZAŠTITA PODATAKA 


Telekom Srbija u okviru korišćenja Aplikacije Korisniku prikuplja sledeće podatke o ličnosti: 
e |Ime i prezime Korisnika (roditelja) koje je on uneo prilikom registracije (roditelja); 
e Broj mobilnog telefona Korisnika (roditelja); 
e e-mail adresa Korisnika (roditelja); 
e reč koja Korisniku služi da lakše identifikuje dete u okviru Aplikacije; 
e generički podaci o mobilnom uređaju deteta. 


Za potrebe pružanja usluge tehničke podrške partner tj. lice sa kojim je Telekom Srbija 
angažovao u tu svrhu, može u pojedinim slučajevima ostvariti kontrolisan pristup sistemu na 
kome se obrađuju podaci o ličnosti navedeni u stavu 1 ove tačke, ali ih ne obrađuje na bilo koji 
način. Korisnik je isključivo odgovoran i za unos tačnih podataka prilikom korišćenja Aplikacije. 
Ni u kom slučaju se prilikom korišćenja Aplikacije ne vrši otkrivanje bilo kog podatka o ličnosti 
Korisnika i podataka sa uređaja povezanih putem Aplikacije trećim licima, uključujući i 
ustupanje, prodaju, deljenje i slično, osim u slučajevima navedenim u narednom stavu, o čemu 
je Korisnik upoznat i sa čim se saglasio prihvatanjem Opštih pravila. 


Telekom Srbija će sa podacima o ličnosti, koji mu postanu dostupni prilikom korišćenja 
Aplikacije od strane Korisnika, postupati u skladu sa važećim propisom koji reguliše oblast 
zaštite ličnih podataka i Politikom zaštite privatnosti korisnika Telekoma Srbija, a koja je 
dostupna na linku  https://mts.rs/Privatni/Korisnicka-zona/Dokumenta-i-uputstva/Uslovi- 
koriscenja, dostupnost istih omogućiće isključivo zaposlenima kojima su ti podaci neophodni 
za obavljanje posla. Svi zaposleni Telekoma Srbija koji prilikom obavljanja posla dolaze u 
kontakt sa podacima o ličnosti odgovorni su za poštovanje obaveza zaštite privatnosti ličnih 
podataka. Telekom Srbija ima pravo da, u slučaju postojanja zahteva državnog organa, 
institucije ili nadležnog regulatornog tela, učini podatke o ličnosti dostupnim tim organima, 
institucijama i regulatornim telima u skladu sa važećim propisima. 


U bazi Telekoma Srbija se podaci o lokaciji uređaja povezanih Aplikacijom čuvaju u periodu 
od 48 sati, a ostali podaci koji su prikupljeni korišćenjem Aplikacije čuvaju se do njenog 
deaktiviranja. Telekom Srbija će, u skladu sa važećim propisima a u skladu sa tehničkim 

mogućnostima, preduzeti neophodne mere u cilju zaštite podataka o ličnosti koji mu postanu 
dostupni prilikom korišćenja Aplikacije od strane Korisnika, od zloupotrebe, gubitka ili 
neautorizovanog pristupa. 


ZAVRŠNE ODREDBE 


Korisnik je izričito saglasan da u meri dozvoljenoj pozitivno pravnim propisima, Telekom Srbija 
nije odgovoran za bilo koji gubitak ili štetu koje nastaju u vezi sa preuzimanjem, instalacijom ili 
korišćenjem Aplikacije od strane Korisnika, uključujući bez ograničenja, gubitak ili odgovornost 
koja nastaje ili proizilazi iz ili U vezi sa: 

e sukobom softvera, u vezi sa softverom Aplikacije; 

e povredom prava trećih lica od strane Korisnika; 

e defektima ili virusima u softveru ili sadržaju, kao i distribuciji defekata ili virusa kroz 

softver, a koji su posledica postupanja Korisnika; 
e nemogućnošću korišćenja Aplikacije, na koju Telekom Srbija ne može da utiče. 


Korisnik se obavezuje da Aplikaciju neće koristiti na način suprotan Opštim pravilima, ili na 
način koji bi mogao da ugrozi njenu pravu svrhu i ispravno funkcionisanje. Korisnik je saglasan 
da Telekom Srbija zadržava pravo da mu u bilo kom trenutku i bez prethodnog obaveštavanja 
onemogući korišćenje Aplikacije ukoliko otkrije da se Aplikacija koristi na način koji nije u 
skladu sa Opštim pravilima ili se ista koristi na način kojim se krše prava trećih lica ili se ista 
koristi na način koji bi mogao da ugrozi njenu pravu svrhu i ispravno funkcionisanje, kao i 
funkcionisanje mreže Telekoma Srbija. Telekom Srbija nije odgovoran za bilo kakvu štetu koja 
nastane usled korišćenja na način opisan u ovom stavu, kao ni usled ukidanja prava na 
korišćenja Aplikacije u skladu sa ovim stavom. 


Za bilo kakve dodatne informacije, zahteve, sva pitanja i nedoumice u vezi sa korišćenjem 
Aplikacije korisnik se može obratiti kontakt centru Telekoma Srbija na broj 0800 100 100 ili 
slanjem elektronske pošte na adresu mtsinfo@telekom.rs. 


U slučaju da se bilo koja odredba Opštih pravila od strane nadležnog organa proglasi 
nevažećom ili neprimenljivom, ista će se zameniti važećom i primenljivom odredbom koja 
najviše odgovara, po smislu i svrsi, originalnoj odredbi, a ostatak odredbi Opštih uslova će 
ostati u potpunosti na snazi. Ako se neprimenljiva odredba ne može zameniti drugom 
odredbom, ista neće uticati na validnost i primenjivost ostalih odredbi Opštih uslova. 


Telekom Srbija ima pravo da u skladu sa promenom važećih propisa i svojom poslovnom 
politikom vrši izmene i dopune Opštih pravila. 


Opšta pravila su sačinjena i tumače se u skladu sa zakonima Republike Srbije. 


U slučaju spora koji proistekne iz ili u vezi sa Opštim pravilima, isti će biti rešavan pred stvarno 
nadležnim sudom u Beogradu, Republika Srbija. 

